CELEX: 62010FN0088
Language: el
Date: 2010-09-27 00:00:00
Title: Υπόθεση F-88/10: Προσφυγή-αγωγή της 27ης Σεπτεμβρίου 2010 — Van Asbroeck κατά Επιτροπής

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/50
            
         Προσφυγή-αγωγή της 27ης Σεπτεμβρίου 2010 — Van Asbroeck κατά Επιτροπής
   (Υπόθεση F-88/10)
   ()
   2010/C 317/90
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Marc Van Asbroeck (Dilbeek, Βέλγιο) (εκπρόσωποι: S. Rodrigues, A. Blot και C. Bernard-Glanz, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως της καθής-εναγομένης περί απορρίψεως της αιτήσεως του προσφεύγοντος-ενάγοντος προκειμένου να μην εφαρμοσθεί εν μέρει η απόφαση της Επιτροπής, της 22ας Οκτωβρίου 2008, σχετικά με την πρόβλεψη αποζημιώσεως υπέρ των υπαλλήλων που μετατάχθηκαν κατά κατηγορία προ της 1ης Μαΐου 2004, να καταταγεί εκ νέου ο προσφεύγων-ενάγων, αναδρομικώς από 1ης Μαΐου 2004, στον βαθμό D*4/8 και να αποκατασταθεί η σταδιοδρομία του σύμφωνα με τις προαγωγές κατά βαθμό, τις ετήσιες προσαρμογές και τις προαγωγές κατά κλιμάκιο των οποίων έτυχε έκτοτε.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               Να καλέσει την καθής.εναγόμενη να λάβει ρητώς θέση επί του πίνακα που κατάρτισε ο προσφεύγων-ενάγων προκειμένου να συγκριθεί η εξέλιξη του πραγματικού μισθού του μ’ αυτήν του μισθού που θα έπρεπε να του καταβάλλεται εάν δεν είχε μεταταγεί κατά κατηγορία προ της 1ης Μαΐου 2004·
            
         
               —
            
            
               να ακυρώσει την απόφαση της Επιτροπής με την οποία απορρίφθηκε η αίτηση που υπέβαλε ο προσφεύγων-ενάγων προκειμένου να μην εφαρμοσθεί το άρθρο 1, παράγραφος 3, τρίτη περίοδος, της αποφάσεως της Επιτροπής, της 22ας Οκτωβρίου 2008, σχετικά με την πρόβλεψη αποζημιώσεως υπέρ των υπαλλήλων που μετατάχθηκαν κατά κατηγορία προ της 1ης Μαΐου 2004, να καταταγεί εκ νέου ο προσφεύγων-ενάγων, αναδρομικώς από 1ης Μαΐου 2004, στον βαθμό D*4/8 και να αποκατασταθεί η σταδιοδρομία του σύμφωνα με τις προαγωγές κατά βαθμό, τις ετήσιες προσαρμογές και τις προαγωγές κατά κλιμάκιο των οποίων έτυχε έκτοτε, καθώς και, εφόσον παρίσταται ανάγκη, να ακυρώσει την απόφαση με την οποία απορρίφθηκε η διοικητική ένσταση·
            
         
               —
            
            
               να υποχρεώσει την καθής-εναγόμενη να καταβάλει ποσό το οποίο καθορίζεται προσωρινώς στα 13 218,24 ευρώ, σε αποκατάσταση της οικονομικής ζημίας, και το οποίο πρέπει να προσαυξηθεί με τους τόκους υπερημερίας, υπολογιζομένους με το νόμιμο επιτόκιο από της εκδόσεως της αποφάσεως του Δικαστηρίου Δημόσιας Διοίκησης·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.